Andres Mathiesen

Andres Mathiesen (kuni 1932 Andrei Mathiesen; 19. november / 1. detsember 1890 Sindi – 3. mai 1955 Stockholmi lähistel) oli eesti metsateadlane.

Haridus
Ta lõpetas 1904. aastal Sindi ministeeriumikooli, 1911. aastal Pärnu linna gümnaasiumi ja 1915. aastal Peterburi metsainstituudi. Aastatel 1925–1926 viibis Rockefeller Foundationi stipendiaadina Austrias, Saksamaal, Šveitsis ja Itaalias. 

17. novembril 1928 kaitses ta esimesena Tartu Ülikoolis metsateaduse doktori (dr. rer. silv.) väitekirjaKaja, 20. november 1928, nr. 273, lk. 6. Esimene metsateaduse doktor.

Töö
Aastatel 1915–1918 oli ta sõjaväeteenistuses. 1918 Tori-Võlla riigimetsa ülem, 1919 Lääne maakonna metsaülem. 1920. aasta veebruarist Metsade Peavalitsuse ülema abi, hiljem ülema kohusetäitja. 1920. aasta augustist Tartu Ülikooli põllumajandusteaduskonna metsaosakonna metsakorralduse õppetooli metsaasjanduse ja geodeesia õpetaja. Õpetas metsatakseerimise, dendroloogia, metsakorralduse ja geodeesia aineid. 1921. aastast metsakorralduse dotsendi kohusetäitja, 1924. aastast erakorraline professor, 1929. aastast metsakorralduse õppetooli korraline professor. 1922. aastast ka põllumajandusteaduskonna dekaani asetäitja, 1927. aastast teaduskonna sekretär, 1928–1937 põllumajandusteaduskonna dekaan. Tartu Ülikooli õppe- ja katsemetskonna juhataja.Professor dr. rer. for. Andrei Mathiesen 50-aastane. Eesti Mets, 1940, nr. 11, lk. 409

Teadustegevus
Uurimusi
Tüve pikuti läbilõike pind kui faktor tüve massi määramiseks, 1925
Kastre-Peravalla kasepuistutest, 1926
Ülikooli õppemetskond, 1927
Mõõtmise täpsusest, 1927
Metsade boniteerimisest kuivendatud soodel, 1928
Riigimetsade Valitsuse uued massitabelid meetermõõtudes, 1930
Puistu kõrgus puistu vanuse asendajana metsakorralduses, 1935
Metsakorralduse arenemine Eestis, 1935
Jahinduse ja metsanduse vahekordadest, 1939

Õpikud ja käsiraamatud
Andrei Mathiesen, Karl Weerberg. Puude ja põõsaste määraja lehtede, pungade ja anatoomiliste tunnuste järgi, 1921
Geodeesia põhijooned, 1930
Metsamehe abiraamat, 1923
Dendroloogia käsiraamat, 1934

Vaata ka
Mathieseni park

 Viited 

 Välislingid 


Kategooria:Eesti metsateadlased
Kategooria:Eesti metsaülemad
Kategooria:Tartu Ülikooli põllumajandusteaduskonna dekaanid
Kategooria:Tartu Ülikooli põllumajandusteaduskonna metsandusosakonna professorid
Kategooria:Põllutöökoja liikmed
Kategooria:Eesti Looduseuurijate Seltsi liikmed
Kategooria:Eesti Teadusliku Seltsi Rootsis liikmed
Kategooria:Looduskaitsemärgi kavalerid
Kategooria:Eestlased Rootsis
Kategooria:Stockholmi Metsakalmistule maetud
Kategooria:Sündinud 1890
Kategooria:Surnud 1955